INFORMATĪVAIS ZIŅOJUMS 
[bookmark: _Hlk32315205]Par Eiropas infrastruktūras savienošanas instrumenta Militārās mobilitātes trešā projektu uzsaukuma finansējumu Rail Baltica projektam



Eiropas Komisija (turpmāk – EK) 2022. gadā ir publicējusi Militārās mobilitātes Rīcības plānu 2.0., kurā noteikta ne tikai Eiropas līmeņa stratēģiskā vīzija, bet arī konkrēta rīcība attiecībā uz multimodālo koridoru un loģistikas centru attīstību Eiropā. Viens no Latvijas uzdevumiem ir turpināt EK publicētā Militārās mobilitātes Rīcības plāna 2.0. īstenošanu ciešā sadarbībā ar Eiropas Savienības dalībvalstīm un Ziemeļatlantijas Līguma organizācijas (turpmāk – NATO) sabiedrotajiem.[footnoteRef:2] [2:  Eiropas Komisijas 2022. gada 10. novembrī publicētais Militārās mobilitātes Rīcības plāns 2.0. Pieejams: https://defence-industry-space.ec.europa.eu/action-plan-military-mobility-20_en ] 

	Ņemot vērā Krievijas Federācijas turpināto karu Ukrainā un agresīvo retoriku pret citām tās kaimiņvalstīm, t.sk. Latviju, nepieciešams maksimāli stiprināt savas un sabiedroto atturēšanas un aizsardzības, tai skaitā, militārās mobilitātes spējas. Šī ir būtiska tendence visā Eiropas Savienībā un tās dalībvalstis aktīvi strādā pie straujas militārās mobilitātes uzlabošanas.
Rail Baltica projekts ir kritiski svarīgs savienojums ar Latviju sabiedrotajiem, kas nodrošina ātru kravu virzību no NATO/Eiropas Savienības teritorijas rietumiem uz tās austrumiem. Lai stiprinātu Latvijas Republikas Nacionālo bruņoto spēku transporta infrastruktūras izmantošanas iespējas un uzņemošās valsts atbalsta spējas, nodrošinātu maksimāli ērtu spēju pārvietot militāro kravu (tostarp kritiski svarīgu bruņutehniku krīzes vai kara apstākļos) Latvijas suverenitātes nodrošināšanai, Rail Baltica projekta ietvaros ir paredzēts izmantot Eiropas Savienības līdzfinansējumu militārās mobilitātes attīstīšanai. 
Rail Baltica projekta tehniskie risinājumi ir pielāgoti duālai izmantojamībai - civilām un militārām vajadzībām, nodrošinot militārās mobilitātes iespējas gan miera laikā, gan militāra konflikta gadījumā. Rail Baltica spēj kalpot aizsardzības loģistikas mērķiem bruņotu konfliktu laikā, nodrošinot ātru kustību civiliedzīvotāju, militārā personāla, kravu un humānās palīdzības piegādēm no potenciālajām frontes līnijām un uz tām, tādējādi stiprinot Baltijas valstu aizsardzības stratēģiju. Rail Baltica projekta ietvaros dzelzceļš var sniegt nozīmīgu ieguldījumu militārās mobilitātes koridora (no Rietumeiropas uz Latviju) izmantošanas spējām un sniegt būtisku ieguldījumu Latvijas valsts aizsardzībā[footnoteRef:3] – krīzes vai kara apstākļos Latvija tās spēju robežās nodrošinās iespējami efektīvu uzņemošās valsts atbalstu sabiedroto spēkiem. Ir skaidri paredzams, ka šim procesam nepieciešamo ad hoc risinājumu ieviešana krīzes vai kara apstākļos būs daudzreiz dārgāka un sarežģītāka, nekā savlaicīgi miera laikā izbūvētā divējādas lietojamības infrastruktūra. [3:  Aizsardzības ministrijas informatīvais ziņojums “Latvijas nacionālais militārās mobilitātes plāns” (23-TA-2054)] 

Eiropas Savienības daudzgadu budžeta ietvarā 2021.-2027. gadam Eiropas Savienības dalībvalstis ir paredzējušas atsevišķu militārās mobilitātes attīstības nolūkiem paredzētu fondu, kas pastāv Eiropas infrastruktūras savienošanas mehānisma (Connecting Europe Facility, CEF) budžeta ietvarā un ko izpilda Eiropas klimata, infrastruktūras un vides izpildaģentūra (turpmāk – CINEA). Militārās mobilitātes programmas ietvarā Eiropas Savienības dalībvalstis spēj attīstīt divējādas lietojamības infrastruktūras projektus, kuru izstrāde paredzētu ievērojamu pienesumu ne tikai nacionālo spēku militārās mobilitātes vajadzībām, bet arī pilnveidotu visu Eiropas Transporta tīklu (Trans-European Transport Network, TEN-T). Fonds piedāvā līdzfinansējumu divējādas lietojamības transporta infrastruktūras projektu attīstības nolūkiem līdz 50% no kopējām projekta izmaksām. 


2023. gada militārās mobilitātes finansēšanas līgums 
[bookmark: _Hlk192506330]2023. gada uzsaukumā Latvija iesniedza pieteikumu par kopējo summu 227 547 000 euro trīs aktivitāšu īstenošanai – apvienotā Daugavas divējādas pielietojamības tilta 1. fāzes būvniecībai un būvuzraudzībai, Salaspils Intermodālā loģistikas centra (turpmāk – SILC) papildus autoceļa pieslēguma būvprojekta izstrādei un izbūvei un Rīgas Centrālās stacijas – ziemeļu daļas estakādes būvniecībai starp Prāgas ielu un Lastādijas ielu (ielas iepriekšējais nosaukums - Maskavas iela). Pieteikums Eiropas infrastruktūras savienošanas instrumenta militārās mobilitātes trešajam projektu uzsaukumam tika izskatīts Ministru kabineta 2023. gada 12. septembra sēdē (protokols Nr.44 72. § “Informatīvais ziņojums “Par Rail Baltica projekta Latvijas prioritārajām aktivitātēm Eiropas infrastruktūras savienošanas instrumenta pieteikumā militārās mobilitātes projektu uzsaukumam””, 23-TA-2011), kurā Ministru kabinets konceptuāli atbalstīja Latvijas prioritāro aktivitāšu iekļaušanu Rail Baltica projekta pieteikumā Eiropas infrastruktūras savienošanas instrumenta (turpmāk – EISI) trešajam militārās mobilitātes projektu uzsaukumam. 
2023. gada pieteikumu iesniegumu konkursa rezultātā CINEA atbalstīja tikai vienu no pieteiktajām aktivitātēm – apvienotā Daugavas divējādas pielietojamības tilta 1. fāzes būvniecību un būvuzraudzību, kā arī  projekta ieviešanas atbalsta pasākumus.  Tā rezultātā Latvijai finansēšanas līguma 23-LV-TM-RBMMLV-CEF2-3MM (turpmāk – 3MM finansēšanas līgums)  ietvaros ir pieejams 103 102 358 euro finansējums, tajā skaitā ārvalstu finanšu palīdzības daļa 51 551 179 euro un 51 551 179 euro valsts budžeta līdzfinansējums. 3MM finansēšanas līguma finansējuma apguves plānu skatīt 2. tabulā. 

2. tabula 3MM finansējuma apguves plāns,euro
	Pasākums 
	Kopā
	2025
	2026
	2027

	Projekta atbalsta pasākumi 
	2 296 381
	669 542
	710 199
	916 640

	EISI
	1 148 191
	334 771
	355 100
	458 320

	Valsts līdzfinansējums
	1 148 190
	334 771
	355 099
	458 320

	Apvienotā Daugavas divējādas pielietojamības tilta 1.fāzes būvniecība un būvuzraudzība
	100 805 977
	31 212 695
	49 841 580
	19 751 702

	EISI
	50 402 988
	15 606 348
	24 920 790
	9 875 850

	Valsts līdzfinansējums
	50 402 989
	15 606 347
	24 920 790
	9 875 852

	Kopā
	103 102 358
	31 882 237
	50 551 779
	20 668 342

	EISI
	51 551 179
	15 941 119
	25 275 890
	10 334 170

	Valsts
	51 551 179
	15 941 118
	25 275 889
	10 334 172

	
	
	
	
	0

	PVN apliekamā summa
	98 139 267
	30 471 703
	48 716 988
	18 950 576

	PVN
	20 609 246
	6 399 058
	10 230 567
	3 979 621



Daugavas divējādas pielietojamības tilta 1. fāze ietver  septiņu 16-22 metru augstu balstu, viena cita veida balstu (kopā 8 balsti) uz ziemeļu upes krasta, viena krasta balsta izbūvi dienvidu upes krastā un komunikāciju pārvietošana un/vai pārveidošana. Trešo personu būvniecības uzraudzības pakalpojumi un būvdarbu novērtējumi, tostarp FIDIC inženiera pakalpojumi, NoBo (notified bodies), AsBo (assessment bodies), autoruzraudzība, tostarp Dzelzceļa sistēmas saskarnes pārbaude un apstiprināšana, laboratorijas pakalpojumi un citi obligātie uzdevumi, lai nodrošinātu būvdarbu kvalitātes un sistēmu inženiertehnisko nodrošinājumu un atbilstību valsts un Eiropas Savienības tiesību aktiem[footnoteRef:4]. [4:  Atbilstoši CINEA 3MM finansēšanas līgumam] 

Ņemot vērā, ka Daugavas divējādas pielietojamības tilts atrodas DS2 projektēšanas posmā (Misa – Salaspils) Rail Baltica pamattrases taisnajā līnijā, minētos darbus ir paredzēts veikt, lai atbilstoši Ministru kabineta 2024.gada 10.decembra sēdes protokola Nr.52 102.§ “Informatīvais ziņojums "Par Rail Baltica projekta ieviešanas scenāriju Latvijas teritorijā"” lemtajam nodrošinātu Latvijas Rail Baltica posma funkcionalitātes nodrošināšanu vismaz minimālajā līmenī, neveicot darbus, kas neietilpst Rail Baltica projekta 1.kārtas scenārijā.
Latvijas Republikas Aizsardzības ministrija ir atbalstījusi apvienotā Daugavas divējādas pielietojamības tilta 1. fāzes būvniecību un būvuzraudzību  kā Latvijas prioritārās militārās mobilitātes aktivitāti. Vienlaikus atzīmējams, ka Aizsardzības ministrijas ieskatā valsts aizsardzības interešu labad Rail Baltica projektā ir kritiski svarīgi veikt militārajai mobilitātei nepieciešamo divējādas lietojamības transporta infrastruktūras objektu izbūvi pilnā apmērā līdz 2030. gadam, tostarp arī zemāk uzskatītos objektus, kas netiek finansēti no 3MM, bet šajā informatīvajā ziņojumā ir norādīti informatīviem nolūkiem (ņemot vērā, ka Ministru kabineta 2024.gada 10.decembra sēdes protokola Nr.52 102.§ 2.4. apakšpunkts paredz, ka Rail Baltica projekta pirmajā kārtā būtu īstenojama arī kravu uzkraušanas/izkraušanas vietu izveide militārās mobilitātes vajadzībām. Bet vienlaikus minētā protokollēmuma 8.punktā noteikts, ka Satiksmes ministrijai jānodrošina uzdevumu izpildi atbilstoši pieejamajam finansējumam, neuzņemoties saistības bez finansiālā seguma, ievērojot Ministru kabineta 2024.gada 11.jūnija sēdes protokollēmumā Nr. 24 78. § noteikto attiecībā uz finansējuma pieejamību un tā nodrošināšanu):
1) SILC izbūvi līdz 2030. gadam, kas paredzēs maksimāli efektīvu materiāltehnisko līdzekļu nokraušanu, uzkraušanu un pārkraušanu uz 1520mm platuma dzelzceļa; 
2) Ja SILC izbūve netiek īstenota līdz 2030. gadam tādā līmenī, kad infrastruktūra ir spējīga uzņemt un pārkraut militārās kravas, tad līdz 2030. gadam ir nepieciešams izbūvēt infrastruktūru Daugavas abos krastos (piemēram, Iecavas infrastruktūras apkopes punktā, un Ādažu 1435mm platuma dzelzceļa atzarā vai Skultes infrastruktūras apkopes punktā) militāro kravu uzņemšanai un pārkraušanai, kas būtu pielīdzināma Garkalnes militāro kravu apkalpošanas punkta kapacitātēm.
Jāņem vērā, ka Daugavas apvienotā tilta un SILC projektēšanas aktivitāšu īstenošanai būvprojekta izstrādei EK piešķīra līdzekļus 1MM finansēšanas līguma ietvaros. Vienlaikus pilnai Rail Baltica projekta un tā ietvarā iekļauto militārās mobilitātes vajadzībām nepieciešamo risinājumu integrācijai ir nepieciešams Finanšu ministrijas un Ministru kabineta atbalsts. Turklāt sarunās ar EK nepieciešams panākt  MM uzsaukumu turpināšanu arī nākamā Eiropas Savienības daudzgadu budžeta pēc 2027. gada ietvaros, īpaši ņemot vērā ģeopolitiskās situācijas attīstības tendences. 

Līguma par Eiropas Savienības darbību 107.panta 1.punkts, kas tālāk interpretēts Eiropas Savienības tiesu judikatūrā, definē kritērijus, kuriem izpildoties, valsts īstenots pasākums kvalificējas kā komercdarbības atbalsts. Un tikai tādi valsts īstenoti pasākumi, kuri vienlaicīgi izpilda visus Līguma 107.panta 1.punkta nosacījumus, ir pakļauti komercdarbības atbalsta kontrolei.
Ne viss finansējums no publiskajiem resursiem ir uzskatāms par komercdarbības (valsts) atbalstu. Lai kādu plānoto pasākumu varētu kvalificēt kā komercdarbības atbalstu, vienlaikus jāizpildās šādiem četriem kritērijiem:
1. atbalsts tiek sniegts no publiskiem resursiem (valsts, pašvaldību vai Eiropas Savienības līdzekļiem).
2. atbalsta saņēmējs gūst ekonomiskas priekšrocības, kādas tas nevarētu gūt normālos komercdarbības veikšanas apstākļos.
3. realizētais pasākums ir selektīvs pēc sava rakstura.
4. komercdarbības atbalsts ietekmē konkurenci un tirdzniecību starp Eiropas Savienības dalībvalstīm.
Satiksmes ministrija, izvērtējot kritērijus, norāda ka šajā informatīvajā ziņojumā tiek sniegta informācija par EISI 3MM finansēšanas līguma ietvaros atbalstīto apvienotā Daugavas divējādas pielietojamības tilta 1. fāzes būvniecību un būvuzraudzību, kas tiek klasificēts kā publiski pieejama infrastruktūra un tādējādi publisko resursu piešķīrums tām nekvalificējas kā komercdarbības atbalsts. 
Citi 3MM pieteiktie objekti (SILC papildus autoceļa pieslēguma būvprojekta izstrāde un izbūve; Rīgas Centrālās stacijas – ziemeļu daļas estakādes būvniecībai starp Prāgas ielu un Lastādijas ielu (ielas iepriekšējais nosaukums - Maskavas iela)) EISI 3MM ietvaros netika atbalstīti un nesaņēma finansējumu. 


Kopsavilkums

3MM līguma ietvaros Latvijai pieejams 103 102 358 euro finansējums, tajā skaitā ārvalstu finanšu palīdzības daļa 51 551 179 euro, kurai nepieciešams 51 551 179 euro valsts budžeta līdzfinansējums un 20 609 246  euro valsts budžeta finansējums PVN kompensēšanai.
Ziņojumā minētās kopējās Latvijas valsts budžeta saistības, ņemot vērā noslēdzamo 3MM finansēšanas līgumu, un PVN kompensēšanu ir apkopotas 5. tabulā.

5. tabula. Valsts budžeta saistību kopsavilkums, euro
	
	Latvijas līdz-finansējums
	RBR aktivitāšu Latvijas līdzfinansējums
	Latvijas aktivitāšu PVN maksājumu kompensēšana
	RBR aktivitāšu PVN maksājumu kompensēšana
	KOPĀ

	3MM finansēšanas līguma saistības
	51 551 179
	0
	20 609 246
	0
	72 160 425



Lai varētu ieviest plānotās Latvijas aktivitātes pilnā apmērā un plānotajā laika grafikā, tādejādi kvalificējoties nākamajiem EK projektu konkursu uzsaukumiem, nepieciešams valsts budžeta priekšfinansējums projekta EISI militārās mobilitātes finansējumam. Saskaņā ar 3MM finansēšanas līguma Nr. 101155871 — 23-LV-TM-RBMMLV-CEF2-3MM — CEF-T-2023-MILMOB datu lapas 4.2. punktu, noslēdzot finansēšanas līgumu, CINEA izmaksā avansa maksājumu 25 775 589,50 euro apmērā (50% no kopējā EISI finansējuma). 
Vienlaikus, saskaņā ar  līguma II daļas 11.1. punktu labuma guvējam ir jāīsteno visas darbības pilnā apmērā, tostarp nodrošinot maksājumus par izpildītajiem darbiem. Atbilstoši 3MM datu lapas 4.2. punktam un līguma III daļas 22.3.3. punktā noteiktajam grafikam starpposma maksājuma pārskats par radušajām izmaksām un veiktajiem maksājumiem tiek iesniegts vienu reizi trīs gados. No minētā izriet, ka Latvijai jānodrošina papildu priekšfinansējums 25 775 589,50 euro apmērā (50[footnoteRef:5] % apmērā no kopējā EISI finansējuma), kas saskaņā ar Līgumā ietverto grafiku tiek atmaksāts 90 dienu laikā pēc starpposma maksājuma pieprasījuma apstiprināšanas CINEA un 6 mēnešu laikā pēc noslēguma maksājuma veikšanas. [5:  Ministru kabineta 12.09.2023. sēdes Nr 44 protokola 72.§ 6. punkts noteic valsts priekšfinansējumu 30% apmērā.] 

